इन मैचों के बाद इस ग्रुप से बेल्जियम ने तीन जीत और नौ अंकों के साथ शीर्ष पर रहते हुए अगले दौर में जगह बनाई. दूसरे स्थान के लिए रूस और अल्जीरिया में ज़बरदस्त संघर्ष हुआ.

आख़िर में अल्जीरिया ने दमख़म दिखाते हुए एक जीत और ड्रॉ के सहारे मिले चार अंकों के साथ अगले दौर में पहली बार जगह बनाई. रूस के खाते में दो ड्रॉ मैच के साथ केवल दो अंक रहे और वह तीसरे स्थान पर रहा.

रूस और अल्जीरिया ने एक बेहद तेज़-तर्रार मैच खेला. रूस को अगले दौर में पहुंचने के लिए हर हाल में इस मैच में जीत की ज़रूरत थी.

रूस ने खेल के छठे ही मिनट में कोकोरिन के बनाए गोल की मदद से 1-0 की बढ़त भी हासिल की और स्टेडियम में बैठे अपने हज़ारो समर्थकों को झूमने का मौक़ा भी दिया. मध्यांतर तक स्कोर 1-0 से रूस के पक्ष में रहा.

इसके बाद अल्जीरिया ने भी रूस पर जवाबी हमले बोले. आख़िरकार 60वें मिनट में रूस के गोलकीपर की ग़लती से अल्जीरिया के इस्लाम सलीमानी को गोल करने का मौक़ा मिल गया और स्कोर 1-1 से बराबर हो गया.

रूस के गोलकीपर काफ़ी आगे निकल आए थे और वह सलीमानी की किक को भांप नही पाए.

इस गोल के साथ ही अल्जीरिया के खेमे में खुशी छा गई. दरअसल एक जीत के साथ पहले ही उसके खाते में तीन अंक थे और उसे अगले दौर में पहुंचने के लिए केवल ड्रॉ की ज़रूरत थी, हारने की स्थिति में रूस अगले दौर में पहुंच जाता.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
फ़ीफ़ा: पहली बार अगले दौर में अल्जीरिया